РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/220-19

18. септембар 2019. године

Б е о г р а д

З А П И С Н И К

123. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО,

ОДРЖАНЕ 18. СЕПТЕМБРА 2019. ГОДИНЕ, СА ПОЧЕТКОМ У 9,45 ЧАСОВА

Седница је почела у 9,48 часова.

Седницом је председавао Ђорђе Комленски, председник Одбора.

Седници су присуствовали чланови Одбора: Петар Петровић, Јелена Жарић Ковачевић, Александра Мајкић, Бојан Торбица, Крсто Јањушевић, Јасмина Обрадовић (заменик члана), Александар Марковић (заменик члана) и Милена Ћорилић (заменик члана).

Седници нису присуствовали чланови Одбора: Балинт Пастор, Весна Николић Вукајловић, Гордана Чомић, Дејан Шулкић, Бајро Гегић, Љупка Михајловска и Вјерица Радета.

Члан Одбора Неђо Јовановић приступио је седници у току гласања о предложеном дневном реду.

Седници присуствовао и Бојан Тубић, помоћник министра у Министарству просвете, науке и технолошког развоја:.

На предлог председника, Одбор је једногласно (9 гласова за) утврдио следећи

Д н е в н и р е д:

- Усвајање записника са 122. седнице Одбора -

1. Разматрање амандмана на Предлог закона о изменама Закона о високом образовању, који је поднела Влада

Пре преласка на одлучивање о тачкама дневног реда, Одбор је једногласно усвојио записник са 122. седнице Одбора (10 гласова за).

**Прва тачка дневног реда**: Разматрање амандмана на Предлог закона о изменама Закона о високом образовању, који је поднела Влада

Одбор је, у складу са чланом 164. Пословника Народне скупштине, размотрио амандмане на Предлог закона о изменама Закона о високом образовању и сматра да су у складу са Уставом и правним системом Републике Србије следећи амандмани:

- на члан 1. који је поднео народни посланик Срето Перић;

- на члан 1. који је поднела народни посланик Вјерица Радета;

- на члан 1. који је поднела народни посланик Наташа Јовановић;

- на члан 1. који је поднео народни посланик Александар Шешељ;

- на члан 2. који је поднео народни посланик Немања Шаровић;

- на члан 2. који је поднео народни посланик Маријан Ристичевић.

Одбор је одлуку донео једногласно (10 гласова за).

За известиоца Одбора на седници Народне скупштине одређен је председник Одбора.

Седница је завршена у 9,55 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Ђорђе Комленски